રાજકોટની સોની બજારમાં ખરીદી કરવા આવતા મુંબઈવાસીઓમાંથી શ્રીમંત પરિવાર મોટા ભાગે ઍન્ટિક કૅટેગરીના દાગીના પસંદ કરે છે, જ્યારે મિડલ ક્લાસ વજનમાં હળવા પણ દેખાવમાં ભારેખમ લાગતા હોય એવા દાગીના પસંદ કરતા હોય છે. રાજકોટની થ્ભ્લ્ ગોલ્ડ ગૅલેરીનાં સોનલ પાલા કહે છે, ‘ઍન્ટિક સેટ દોઢસો ગ્રામથી શરૂ થઈને સાડાસાતસો ગ્રામ સોનામાં બનતો હોય છે, જ્યારે લાઇટ વેઇટ સેટ વીસથી ત્રીસ ગ્રામમાં બની જતો હોય છે. રાજકોટની સોની બજાર એકમાત્ર એવી સોની બજાર છે કે જ્યાં અઢી તોલા સોનાનો સેટ મળે છે. આ પ્રકારના સેટમાં નફો બહુ ઓછો હોવાથી કોઈ રાખવાનું પસંદ નથી કરતું, પણ રાજકોટની કારીગરી ફેમસ હોવાથી હજી રાજકોટમાં એ પ્રકારના સેટ બનાવવાનું ચલણ ઘટ્યું નથી.’